title: Komission täytäntöönpanoasetus (EU) 2021/547, annettu 29 päivänä maaliskuuta 2021, täytäntöönpanoasetuksen (EU) 2019/1715 muuttamisesta siltä osin kuin on kyse menettelyistä ADIS-järjestelmän ja EUROPHYT-järjestelmän perustamiseksi ja käyttämiseksi, sähköisten eläinterveystodistusten, virallisten todistusten, yhdistettyjen eläinterveys- ja virallisten todistusten ja kaupallisten asiakirjojen myöntämisestä, sähköisten allekirjoitusten käytöstä ja TRACES-järjestelmän toiminnasta sekä päätöksen 97/152/EY kumoamisesta (ETA:n kannalta merkityksellinen teksti)

text:
                  30.3.2021

                  FI

                  Euroopan unionin virallinen lehti

                  L 109/60

         KOMISSION TÄYTÄNTÖÖNPANOASETUS (EU) 2021/547,
         annettu 29 päivänä maaliskuuta 2021,
         täytäntöönpanoasetuksen (EU) 2019/1715 muuttamisesta siltä osin kuin on kyse menettelyistä ADIS-järjestelmän ja EUROPHYT-järjestelmän perustamiseksi ja käyttämiseksi, sähköisten eläinterveystodistusten, virallisten todistusten, yhdistettyjen eläinterveys- ja virallisten todistusten ja kaupallisten asiakirjojen myöntämisestä, sähköisten allekirjoitusten käytöstä ja TRACES-järjestelmän toiminnasta sekä päätöksen 97/152/EY kumoamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarvikeviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 51 artiklan,
         ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (”eläinterveyssäännöstö”) (2) ja erityisesti sen 23 artiklan ensimmäisen kohdan b–f alakohdan, 30 artiklan 1 kohdan b alakohdan ii alakohdan ja 35 artiklan ensimmäisen kohdan c alakohdan,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (3) ja erityisesti sen 104 artiklan ensimmäisen kohdan a, b ja c alakohdan,
         ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (4) (virallista valvontaa koskeva asetus) ja erityisesti sen 58 artiklan ensimmäisen kohdan a alakohdan, 90 artiklan ensimmäisen kohdan f alakohdan, 102 artiklan 6 kohdan ensimmäisen alakohdan a ja b alakohdan, 103 artiklan 6 kohdan ja 134 artiklan ensimmäisen kohdan a–d ja g alakohdan,
         sekä katsoo seuraavaa:

                     (1)

                     Komission täytäntöönpanoasetuksessa (EU) 2019/1715 (5) vahvistetaan säännöt, jotka koskevat virallisen valvonnan tiedonhallintajärjestelmän (IMSOC) ja sen komponenttien toimintaa; kyseiset komponentit ovat järjestelmä, jolla toteutetaan menettelyt elintarvikkeita ja rehuja koskevaa nopeaa hälytysjärjestelmää sekä hallinnollista apua ja yhteistyötä varten (iRASFF), eläintaudeista ilmoittamiseen ja raportointiin tarkoitettu järjestelmä (ADIS), järjestelmä, jolla ilmoitetaan, kun tuhoojien esiintyminen kasveissa ja kasvituotteissa jäsenvaltioiden alueella virallisesti vahvistetaan (EUROPHYT), sekä yhdennetty eläinlääkinnällinen tietojärjestelmä tietojen ja asiakirjojen vaihtamiseksi (TRACES). Siinä vahvistetaan myös näiden komponenttien välisiä tarpeellisia yhteyksiä koskevat säännöt.

                     (2)

                     Lisäksi siinä vahvistetaan säännöt ADIS-järjestelmän toimintaa käsittelevän verkoston perustamiseksi ja ilmoitus- ja raportointialueiden luetteloimiseksi eläintaudeista unionissa tapahtuvaa ilmoittamista ja raportointia varten.

                     (3)

                     Sen varmistamiseksi, että jäsenvaltiot käyttävät ADIS-järjestelmää yhdenmukaisesti, komission täytäntöönpanoasetuksessa (EU) 2020/2002 (6) vahvistetaan säännöt, jotka koskevat unionissa tapahtuvassa taudeista ilmoittamisessa ja raportoinnissa käytettävien kyseiseen järjestelmään tallennettavien tietojen muotoa ja rakennetta, raportoinnin muotoa ja menettelyä sekä ilmoitusten ja raportoinnin määräaikoja ja määrävälejä.

                     (4)

                     Täytäntöönpanoasetukseen (EU) 2019/1715 olisi sisällytettävä ADIS-verkoston yhteyspisteitä koskevat yhteiset säännöt, jotka koskevat unionin ilmoitusten ja unionin raporttien toimittamista täytäntöönpanoasetuksen (EU) 2020/2002 mukaisesti. Unionin tietosuojasääntöjen noudattamiseksi kyseisiin sääntöihin olisi sisällyttävä myös säännöksiä henkilötietojen enimmäissäilytysajasta ADIS:ssä.

                     (5)

                     Tässä asetuksessa olisi myös vahvistettava täytäntöönpanoasetukseen (EU) 2019/1715 sisällytettävät säännöt ADIS- ja TRACES-järjestelmien välisistä tarpeellisista yhteyksistä sen varmistamiseksi, että unionin ilmoituksia koskevia asiaankuuluvia tietoja vaihdetaan automaattisesti tai asetetaan saataville molemmissa järjestelmissä ja että verkoston jäsenille annetaan asiaankuuluvia tietoja.

                     (6)

                     Täytäntöönpanoasetuksessa (EU) 2019/1715 vahvistetaan säännöt TRACES-järjestelmän käytöstä sellaisia muista jäsenvaltioista tai kolmansista maista tulevien kasvien, kasvituotteiden ja muiden tavaroiden lähetyksiä, jotka voivat aiheuttaa välittömän vaaran tuhoojien kulkeutumisesta tai leviämisestä, koskevien pysäyttämisilmoitusten toimittamiseksi EUROPHYT-pysäyttämisiä käsittelevälle verkostolle. Siinä säädetään, että EUROPHYT-pysäyttämisiä käsittelevän verkoston yhteyspisteen on toimitettava sellaisia lähetyksiä, joilla käydään kauppaa unionissa, koskevat pysäyttämisilmoitukset, kun taas unioniin tulevien lähetysten osalta virallisen kasvintarkastajan, joka tekee kyseisiä lähetyksiä koskevan päätöksen, on toimitettava niitä koskevat pysäyttämisilmoitukset.

                     (7)

                     Koska ilmoitukset pysäytetyistä kasvien, kasvituotteiden ja muiden tavaroiden lähetyksistä, joilla käydään kauppaa unionissa, kuuluvat asetuksen (EU) 2017/625 soveltamisalaan kuuluvien tavaroiden vaatimustenvastaisuutta koskevien ilmoitusten soveltamisalaan ja niitä on vaihdettava iRASFF-järjestelmässä hälytys- ja yhteistyöverkoston yhteyspisteiden välillä, kyseisiä pysäytettyjä lähetyksiä koskevat ilmoitukset olisi tehtävä iRASFF:ssä.

                     (8)

                     Sen varmistamiseksi, että iRASFF:iä käytetään myös sellaisten unionissa kaupan kohteena olevien kasvien, kasvituotteiden ja muiden tavaroiden vaatimustenvastaisia lähetyksiä koskevien ilmoitusten vaihtoon, jotka voivat aiheuttaa riskin kasvinterveydelle, on aiheellista muotoilla uudelleen täytäntöönpanoasetuksessa (EU) 2019/1715 vahvistettu termin ’vaatimustenvastaisuusilmoitus’ määritelmä.

                     (9)

                     Jotta samalla vältetään sekaannus täytäntöönpanoasetuksessa (EU) 2019/1715 määritellyn termin ’riski’ merkityksestä, on myös tarpeen poistaa kyseinen määritelmä, mukauttaa sen sijaan tiettyjä iRASFF:ssä tehtävien ilmoitusten määritelmiä ja selventää näissä määritelmissä eri riskiluokkia.

                     (10)

                     Jotta lisäksi vältetään sekaannus täytäntöönpanoasetuksessa (EU) 2019/1715 määriteltyjen termien ’elintarvikepetoksia käsittelevä verkosto’ ja ’elintarvikepetosilmoitus’ merkityksestä ja otetaan näissä määritellyissä termeissä paremmin huomioon asetuksen (EU) 2017/625 soveltamisala, nämä määritellyt termit on tarpeen nimetä uudelleen ’petoksia käsitteleväksi verkostoksi’ ja ’petosilmoituksiksi’ ja mukauttaa kaikkia elintarvikepetoksiin liittyviä täytäntöönpanoasetuksen (EU) 2019/1715 säännöksiä vastaavasti.

                     (11)

                     Täytäntöönpanoasetuksessa (EU) 2019/1715 säädetään myös, että unioniin tulevia pysäytettyjä lähetyksiä koskeviin tietoihin on sisällyttävä tiedot, jotka virallinen kasvintarkastaja on kirjannut yhteiseen terveyttä koskevaan tuloasiakirjaan, jäljempänä ’CHED-asiakirja’, asetuksen (EU) 2017/625 55 artiklan 2 kohdan ja 56 artiklan mukaisesti, lisätiedot pysäytettyjen lähetysten osalta toteutetuista toimenpiteistä ja tiedot määrätystä karanteenista.

                     (12)

                     Koska CHED-asiakirjassa on kohdat tietojen kirjaamiseksi pysäytettyjen lähetysten osalta toteutetuista toimenpiteistä, mukaan lukien tapaukset, joissa on määrätty karanteeni, samat tiedot sisältävää pysäyttämisilmoitusta ei ole tarpeen toimittaa lisäksi TRACES:ssa. Tämän vuoksi velvollisuus toimittaa nämä samat tiedot sisältävä pysäyttämisilmoitus TRACES:ssa olisi poistettava ja korvattava velvollisuudella kirjata pysäyttämistä koskevat tiedot CHED-asiakirjaan.

                     (13)

                     Koska lisäksi kaikista asetuksen (EU) 2017/625 1 artiklan 2 kohdassa tarkoitettujen sääntöjen noudattamatta jättämisistä, jotka koskevat unioniin tulevia lähetyksiä, tai lähetyksiä, joilla käydään unionissa kauppaa, on ilmoitettava joko TRACES:ssa tai iRASFF:ssä, kaikki EUROPHYT-pysäyttämisilmoituksiin liittyvät säännökset olisi poistettava täytäntöönpanoasetuksesta (EU) 2019/1715.

                     (14)

                     Täytäntöönpanoasetuksessa (EU) 2019/1715 vahvistetaan säännöt, jotka koskevat sähköisten CHED-asiakirjojen käyttöä ja sähköisten todistusten myöntämistä unioniin tuleville eläinten ja tavaroiden lähetyksille. Näihin sääntöihin sisältyy korkea varmuustaso siltä osin kuin on kyse todistuksia myöntävien viranomaisten henkilöllisyyden todistamisesta ennen sähköistä allekirjoittamista koskevan oikeuden myöntämistä ja hyväksytyn sähköisen aikaleiman käyttö luotettavan kolmannen osapuolen tuottamaan sähköiseen allekirjoitukseen.

                     (15)

                     Kokemus on osoittanut, että nämä korkeat varmuustasot eivät ole tarpeen, koska todentamismekanismi ennen kirjautumista TRACES-järjestelmään, jäsenvaltion kansalliseen järjestelmään tai kolmannen maan tai kansainvälisen järjestön sähköiseen sertifiointijärjestelmään antaa riittävän varmuuden allekirjoittajan ilmoitetusta henkilöllisyydestä. Myöskään aikaleimausta ei tarvita. Turvallinen tiedonkulku järjestelmissä ja niiden välillä sekä sellaisen hyväksytyn sähköisen leiman käyttö, joka on suunniteltu luotettavasti osoittamaan tietojen tarkka ajoitus, eheys ja oikeellisuus, antaa riittävät takeet siitä, että tietoihin myöhemmin tehtävät muutokset ovat havaittavissa.

                     (16)

                     Sen vuoksi tällä asetuksella olisi Euroopan parlamentin ja neuvoston asetuksen (EU) N:o 910/2014 (7) mukaisesti tehtävä täytäntöönpanoasetukseen (EU) 2019/1715 muutoksia, joiden ansiosta virkaeläinlääkärit, viralliset kasvintarkastajat ja todistuksia myöntävät virkamiehet voivat käyttää sähköisiä allekirjoituksia sähköisissä CHED-asiakirjoissa ja todistuksissa alhaisemmalla tunnistamisen varmistustasolla ja ilman aikaleimoja.

                     (17)

                     Tähän asetukseen olisi sisällytettävä myös muutoksia täytäntöönpanoasetuksen (EU) 2019/1715 sääntöihin, jotka koskevat niiden sähköisten todistusten tai kaupallisten asiakirjojen myöntämistä, joiden on seurattava jäsenvaltioiden välillä asetuksen (EU) 2016/429 150 artiklan, 161 artiklan 5 kohdan, 167 artiklan 4 kohdan, 217 artiklan ja 223 artiklan 5 kohdan nojalla siirrettävien eläinten ja tiettyjen tavaroiden lähetysten, tiettyjen eläimistä saatavien sivutuotteiden ja niistä johdettujen tuotteiden lähetysten, joita ei ole tarkoitettu ihmisravinnoksi ja jotka kuljetetaan unionin sisällä komission asetuksen (EU) N:o 142/2011 (8) 17 artiklan mukaisesti, sekä unioniin asetuksen (EU) 2016/2031 100 artiklan 5 kohdan ja 101 artiklan 6 kohdan nojalla vietävien tai jälleenvietävien kasvien, kasvituotteiden ja muiden tavaroiden lähetysten mukana. Näiden sääntöjen olisi vastattava sääntöjä, jotka koskevat sähköisten todistusten myöntämistä unioniin tuleville eläinten ja tavaroiden lähetyksille.

                     (18)

                     Koska asetuksessa (EU) 2016/2031 säädetään, että sähköisiä kasvinterveystodistuksia kasvien, kasvituotteiden ja muiden tavaroiden viemiseksi tai jälleenviemiseksi unionin alueelta voidaan toimittaa ainoastaan IMSOC:n välityksellä tai sen kanssa tapahtuvan sähköisen vaihdon puitteissa, tässä asetuksessa olisi kyseisen asetuksen mukaisesti säädettävä tällaisten todistusten myöntämistä koskevien sääntöjen sisällyttämisestä täytäntöönpanoasetukseen (EU) 2019/1715.

                     (19)

                     Unionin sääntöjen täytäntöönpanon tehostamiseksi täytäntöönpanoasetuksessa (EU) 2019/1715 säädetään, että TRACES-verkoston yhteyspisteiden on pidettävä TRACES:n moitteettoman toiminnan kannalta välttämättömien tiettyjen viitetietojen luettelot yllä ja ajan tasalla TRACES:ssa. Luetteloihin sisältyvät Euroopan parlamentin ja neuvoston asetuksen (EY) N:o 852/2004 (9) mukaisesti hyväksytyt elintarvikealan laitokset sekä eläimistä saatavia sivutuotteita tai niistä johdettuja tuotteita käsittelevät laitokset ja toimijat, jotka on hyväksytty tai rekisteröity Euroopan parlamentin ja neuvoston asetuksen (EY) N:o 1069/2009 (10) mukaisesti.

                     (20)

                     Tässä asetuksessa olisi samaa tarkoitusta varten laajennettava edelleen kyseisiä viitetietojen luetteloita siten, että niihin sisällytetään asetuksessa (EU) 2016/429 tarkoitetut rekisteröidyt ja hyväksytyt pitopaikat ja toimijat sekä tietyt asetuksen (EU) 2016/2031 nojalla rekisteröidyt ammattimaiset toimijat siltä osin kuin ne osallistuvat rajat ylittävään toimintaan.

                     (21)

                     Jotta voitaisiin tukea elävien eläinten kuljetuksia koskeviin tarkastuksiin tai auditointeihin liittyvien jäsenvaltioiden riskianalyysien laatimista, viitetietojen luetteloihin olisi sisällytettävä myös neuvoston asetuksen (EY) N:o 1255/97 (11) nojalla hyväksytyt tarkastusasemat sekä neuvoston asetuksen (EY) N:o 1/2005 (12) nojalla luvan saaneet eläinkuljettajat, pätevyystodistuksen saaneet kuljettajat ja hoitajat sekä hyväksytyt kuljetusvälineet.

                     (22)

                     Koska asetusta (EU) 2016/429 sovelletaan 21 päivästä huhtikuuta 2021 alkaen, myös ADIS-järjestelmää koskevia muutoksia, ADIS-järjestelmän ja TRACES-järjestelmän välisiä tarpeellisia yhteyksiä ja viitetietoluetteloiden laajentamista siten, että ne kattavat myös rekisteröidyt ja hyväksytyt pitopaikat ja toimijat asetuksen (EU) 2016/429 nojalla, olisi sovellettava 21 päivästä huhtikuuta 2021.

                     (23)

                     Kun otetaan huomioon viitetietojen merkitys TRACES-järjestelmän moitteettoman toiminnan kannalta, viitetietojen luettelojen laajentamista asetuksista (EY) N:o 1255/97, (EY) N:o 1/2005 ja (EU) 2016/2031 olisi myös sovellettava 21 päivästä huhtikuuta 2021.

                     (24)

                     Koska iRASFF- ja TRACES-järjestelmiä on tarpeen kehittää edelleen pysäyttämisilmoitusten osalta, täytäntöönpanoasetuksen (EU) 2019/1715 3 luvun 3 jaksoon tehtävien muutosten soveltamispäivää olisi lykättävä 1 päivään joulukuuta 2021.

                     (25)

                     Komission päätöksen 97/152/EY (13) liitteessä vahvistetaan tiedot, jotka on tallennettava TRACES-järjestelmään kolmansista maista tulevien eläinten tai eläintuotteiden lähetysten osalta. Kyseinen päätös perustuu asetuksen (EU) 2017/625 146 artiklan 1 kohdalla 14 päivästä joulukuuta 2019 kumotun neuvoston päätöksen 92/438/ETY (14) 12 artiklaan. Päätöksen 97/152/EY liitteessä esitetyt tiedot sisältyvät nyt CHED-A- ja CHED-P-asiakirjoihin täytäntöönpanoasetuksen (EU) 2019/1715 liitteessä II olevan 2 osan A ja B jaksossa. Selkeyden ja johdonmukaisuuden vuoksi päätös 97/152/EY olisi näin ollen kumottava.

                     (26)

                     Euroopan tietosuojavaltuutettua on kuultu Euroopan parlamentin ja neuvoston asetuksen (EU) 2018/1725 (15) 42 artiklan 1 kohdan mukaisesti, ja hän on antanut lausuntonsa 14 päivänä tammikuuta 2021.

                     (27)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutokset
            Muutetaan täytäntöönpanoasetus (EU) 2019/1715 seuraavasti:

                        1.

                        Muutetaan 1 luvussa oleva 2 artikla seuraavasti:

                                    a)

                                    Kumotaan 8 alakohta;

                                    b)

                                    Korvataan 9 alakohta seuraavasti:

                                                ”9)

                                                ’RASFF-verkostolla’ asetuksen (EY) N:o 178/2002 50 artiklalla verkostona perustettua nopeaa hälytysjärjestelmää tämän artiklan 15–20 alakohdassa tarkoitettuja ilmoituksia varten;”;

                                    c)

                                    Korvataan 11 alakohta seuraavasti:

                                                ”11)

                                                ’petoksia käsittelevällä verkostolla’ verkostoa, joka koostuu komissiosta, Europolista sekä yhteyselimistä, jotka jäsenvaltiot ovat nimenneet asetuksen (EU) 2017/625 103 artiklan 1 kohdan mukaisesti 21 alakohdassa määriteltyjä petosilmoituksia koskevan tietojenvaihdon helpottamiseksi;”;

                                    d)

                                    Korvataan 12 alakohta seuraavasti:

                                                ”12)

                                                ’hälytys- ja yhteistyöverkostolla’ RASFF-verkostosta, AAC-verkostosta ja petoksia käsittelevästä verkostosta koostuvaa verkostoa;”;

                                    e)

                                    Korvataan 14 alakohta seuraavasti:

                                                ”14)

                                                ’vaatimustenvastaisuusilmoituksella’ iRASFF:ssä tehtävää ilmoitusta sellaisesta asetuksen (EU) 2017/625 1 artiklan 2 kohdassa tarkoitettujen sääntöjen vastaisuudesta, josta ei aiheudu asetuksen (EY) N:o 178/2002 50 artiklassa ja asetuksen (EY) N:o 183/2005 29 artiklassa tarkoitettua riskiä;”;

                                    f)

                                    Korvataan 20 alakohta seuraavasti:

                                                ”20)

                                                ’ilmoituksella rajatarkastuksessa hylätyistä tuotteista’ iRASFF:ssä tehtävää ilmoitusta elintarvike-, elintarvikekontaktimateriaali- tai rehuerän, -kontin tai -lastin hylkäämisestä asetuksen (EY) N:o 178/2002 50 artiklan 3 kohdan ensimmäisen alakohdan c alakohdassa ja asetuksen (EY) N:o 183/2005 29 artiklassa tarkoitetun riskin vuoksi;”;

                                    g)

                                    Korvataan 21 alakohta seuraavasti:

                                                ”21)

                                                ’petosilmoituksella’ iRASFF:ssä tehtävää vaatimustenvastaisuusilmoitusta, joka liittyy yritysten tai yksityishenkilöiden epäiltyyn tarkoitukselliseen toimintaan, jonka tarkoituksena on huijata ostajia ja saada siitä oikeudetonta etua ja joka on asetuksen (EU) 2017/625 1 artiklan 2 kohdassa tarkoitettujen sääntöjen vastaista;”;

                                    h)

                                    Korvataan 22 alakohta seuraavasti:

                                                ”22)

                                                ’alkuperäisellä ilmoituksella’ vaatimustenvastaisuusilmoitusta, hälytysilmoitusta, tiedottavaa ilmoitusta, uutisilmoitusta, petosilmoitusta tai ilmoitusta rajatarkastuksessa hylätyistä tuotteista;”;

                                    i)

                                    Kumotaan 33 ja 34 alakohta;

                        2.

                        Muutetaan 2 luvussa olevan 6 artiklan 2 kohta seuraavasti:

                                    a)

                                    Korvataan b alakohta seuraavasti:

                                                ”b)

                                                EUROPHYT ja TRACES, mahdollistaen tietojenvaihdon, joka liittyy EUROPHYT-esiintymäilmoituksiin;”;

                                    b)

                                    Korvataan c alakohta seuraavasti:

                                                ”c)

                                                iRASFF ja TRACES, mahdollistaen tietojenvaihdon siitä, miten toimijat ovat aiemmin noudattaneet asetuksen (EU) 2017/625 1 artiklan 2 kohdassa tarkoitettuja sääntöjä;”;

                                    c)

                                    Lisätään alakohta seuraavasti:

                                                ”d)

                                                ADIS ja TRACES, mahdollistaen tietojenvaihdon, joka liittyy ilmoittamiseen unionissa.”;

                        3.

                        Muutetaan 3 luvun 1 jakso seuraavasti:

                                    a)

                                    Korvataan 12 artikla seuraavasti:

                                       ”12 artikla
                                       Tietyntyyppisten tietojen vaihdosta vastaavat yhteyselimet
                                       Jäsenvaltioiden on ilmoitettava, mitkä asetuksen (EU) 2017/625 103 artiklan 1 kohdan mukaisesti nimetyistä yhteyselimistä vastaavat petosilmoituksia koskevasta tietojenvaihdosta.”;

                                    b)

                                    Korvataan 13 artiklan 2 kohta seuraavasti:

                                       ”2.   Jäsenvaltiot voivat sisällyttää petoksia käsittelevän verkoston yhteyspisteensä keskitettyyn yhteyspisteeseensä.”;

                                    c)

                                    Korvataan 21 artikla seuraavasti:

                                       ”21 artikla
                                       Petosilmoitukset

                                          1.   Petoksia käsittelevän verkoston yhteyspisteiden on välitettävä toisilleen petosilmoitukset, joihin sisältyvät ainakin seuraavat tiedot:

                                                      a)

                                                      kaikki 16 artiklan 1 kohdassa vaaditut tiedot;

                                                      b)

                                                      kuvaus epäillystä petollisesta käytännöstä;

                                                      c)

                                                      asiaan liittyvien toimijoiden tunnistaminen, jos mahdollista;

                                                      d)

                                                      tiedot siitä, onko käynnissä epäiltyä petollista käytäntöä koskevia poliisi- tai oikeustutkimuksia;

                                                      e)

                                                      tiedot mahdollisista poliisin tai oikeusviranomaisten antamista ohjeista heti, kun sellaisia on saatavissa ja ne voidaan julkistaa.

                                          2.   Petoksia käsittelevän verkoston yhteyspisteiden on ilmoitettava mahdolliset tiedot terveysriskeistä RASFF-verkoston yhteyspisteelleen ilman aiheetonta viivytystä.

                                          3.   Komission yhteyspisteen on tarkistettava jokainen vaihdettu petosilmoitus ilman aiheetonta viivytystä.”;

                                    d)

                                    Korvataan 23 artiklan 3 kohta seuraavasti:

                                       ”3.   Rajoittamatta 8 artiklan 2 kohdan mukaista komission oikeutta päästä ilmoituksiin, ainoastaan ilmoittavilla, ilmoituksen saaneilla ja pyynnön saaneilla petoksia käsittelevän verkoston yhteyspisteillä on pääsy petosilmoituksiin.”;

                                    e)

                                    Korvataan 24 artiklan 2 kohta seuraavasti:

                                       ”2.   Poiketen siitä, mitä 1 kohdassa säädetään, vaatimustenvastaisuus- ja petosilmoitusten ja rajatarkastuksessa hylättyjä tuotteita koskevien ilmoitusten tarkistamisen on katettava kyseisen kohdan b, c ja e alakohdat.”;

                                    f)

                                    Korvataan 25 artiklan 1 kohdan a alakohta seuraavasti:

                                                ”a)

                                                ilmoittavaa yhteyspistettä peruuttamaan vaatimustenvastaisuus-, petos- tai jatkoilmoituksen;”;

                                    g)

                                    Korvataan 27 artiklan 2 kohta seuraavasti:

                                       ”2.   Jos vaatimustenvastaisuus- tai petosilmoitus koskee sellaisesta kolmannesta maasta, jolla ei ole pääsyä iRASFF:ään tai TRACES:iin, peräisin olevaa tai sinne jaeltavaa tuotetta, komissio voi ilmoittaa asiasta kyseiselle kolmannelle maalle.”;

                                    h)

                                    Korvataan 28 artiklan 1 kohdan c alakohta seuraavasti:

                                                ”c)

                                                petoksia käsittelevän verkoston yhteyspisteiden on vaihdettava tietoja petosilmoituksista sähköpostitse;”;

                        4.

                        Korvataan 3 luvun 2 jakso seuraavasti:
                        ”2 JAKSO

                           ADIS

                           29 artikla
                           ADIS-verkosto

                              1.   ADIS-verkoston jokaisen jäsenen on nimettävä vähintään yksi yhteyspiste, joka vastaa unionissa ilmoittamista ja unionissa raportointia koskevien tietojen toimittamisesta ADIS:iin komission täytäntöönpanoasetuksen (EU) 2020/2002 (*1) 3, 4, 6, 7, 8, 11 ja 13 artiklan mukaisesti.

                              2.   ADIS-verkoston jokaisen yhteyspisteen on ylläpidettävä ADIS:ssä luetteloa ilmoitus- ja raportointialueista, jotka sen jäsenvaltio on perustanut ja jotka vahvistetaan täytäntöönpanoasetuksen (EU) 2020/2002 liitteessä IV, ja pidettävä luettelo ajan tasalla.

                           29 a artikla
                           Henkilötietojen säilytysaika
                           Edellä 29 artiklan 1 kohdassa tarkoitetuista unionin ilmoituksista ja unionin raporteista peräisin olevia henkilötietoja saa säilyttää ADIS:ssä enintään kymmenen vuotta.

                           29 b artikla
                           ADIS:n varajärjestelyt

                              1.   Jos ADIS ei ole käytettävissä, ADIS-verkoston yhteyspisteiden on toimitettava 29 artiklan 1 kohdassa tarkoitetut unionin ilmoituksia ja unionin raportteja koskevat tiedot sähköpostitse tai muulla komission verkkosivustolla mainitulla tavalla.

                              2.   Kun ADIS on jälleen käytettävissä, ADIS-verkoston yhteyspisteiden on syötettävä siihen järjestelmän ulkopuolella toimitetut tiedot.

                           (*1)  Komission täytäntöönpanoasetus (EU) 2020/2002, annettu 7 päivänä joulukuuta 2020, Euroopan parlamentin ja neuvoston asetuksen (EU) 2016/429 soveltamissäännöistä siltä osin kuin on kyse luetteloiduista taudeista ilmoittamisesta ja raportoinnista unionissa, unionin seuranta- ja hävittämisohjelmien sekä taudista vapaan aseman tunnustamista koskevien hakemusten toimittamis- ja raportointimuodoista ja -menettelyistä sekä sähköisestä tietojärjestelmästä (EUVL L 412, 8.12.2020, s. 1).”;"

                        5.

                        Muutetaan 3 luvun 3 jakso seuraavasti:

                                    a)

                                    Korvataan 30 artikla seuraavasti:

                                       ”30 artikla
                                       EUROPHYT-esiintymiä käsittelevä verkosto
                                       EUROPHYT-esiintymiä käsittelevän verkoston jokaisen jäsenen on nimettävä yhteyspiste, joka vastaa EUROPHYT-esiintymäilmoitusten toimittamisesta EUROPHYT:iin.”;

                                    b)

                                    Kumotaan 31 ja 33 artikla;

                        6.

                        Muutetaan 3 luvun 4 jakso seuraavasti:

                                    a)

                                    Korvataan 35 artikla seuraavasti:

                                       ”35 artikla
                                       TRACES-verkosto
                                       TRACES-verkoston jokaisen jäsenen on nimettävä yksi tai useampi yhteyspiste asetuksen (EU) 2017/625 132 artiklan d alakohdassa ja 133 artiklassa ja muussa unionin lainsäädännössä, jossa viitataan TRACES:iin, säädettyjä toimintoja varten, sanotun kuitenkaan rajoittamatta 4 artiklan 2 kohdan soveltamista.”;

                                    b)

                                    Korvataan 39 artikla seuraavasti:

                                       ”39 artikla
                                       Sähköisten todistusten myöntäminen unioniin tuleville eläinten ja tavaroiden lähetyksille ja sähköisten allekirjoitusten käyttö

                                          1.   Unioniin tulevien eläinten ja tavaroiden lähetyksille myönnettävien sähköisten eläinterveystodistusten, virallisten todistusten ja yhdistettyjen eläinterveys- ja virallisten todistusten on täytettävä kaikki seuraavat vaatimukset:

                                                      a)

                                                      ne on myönnettävä jossakin seuraavista järjestelmistä:

                                                                  i)

                                                                  TRACES;

                                                                  ii)

                                                                  jäsenvaltion kansallinen järjestelmä;

                                                                  iii)

                                                                  kolmannen maan tai kansainvälisen järjestön sähköinen sertifiointijärjestelmä, joka mahdollistaa tietojenvaihdon TRACES:n kanssa;

                                                                  iv)

                                                                  kolmannen maan tai kansainvälisen järjestön sähköinen sertifiointijärjestelmä, joka mahdollistaa tietojenvaihdon tietyn jäsenvaltion kansallisen järjestelmän kanssa;

                                                      b)

                                                      valtuutetun viranhaltijan on allekirjoitettava ne sähköisellä allekirjoituksellaan;

                                                      c)

                                                      niissä on oltava todistuksen myöntävän toimivaltaisen viranomaisen kehittynyt tai hyväksytty sähköinen leima tai sen laillisen edustajan kehittynyt tai hyväksytty sähköinen allekirjoitus.

                                          2.   Jos sähköisiä eläinterveystodistuksia, virallisia todistuksia ja yhdistettyjä eläinterveys- ja virallisia todistuksia myönnetään 1 kohdan a alakohdan iii tai iv alakohdan mukaisesti, valtuutetun viranhaltijan sähköistä allekirjoitusta ei vaadita.

                                          3.   Komissiolle on ilmoitettava etukäteen sähköisten eläinterveystodistusten, virallisten todistusten ja yhdistettyjen eläinterveys- ja virallisten todistusten myöntämisestä 1 kohdan a alakohdan iv alakohdan mukaisesti.

                                          4.   Toimivaltainen viranomainen hyväksyy sähköiset kasvinterveystodistukset, joita vaaditaan asetuksen (EU) 2016/2031 VI luvun 1 jakson mukaisesti tuotaessa kasveja, kasvituotteita ja muita tavaroita unionin alueelle, ainoastaan, jos ne myönnetään tämän artiklan 1 kohdan a alakohdan i tai iii alakohdan mukaisesti.”;

                                    c)

                                    Lisätään 39 artiklan jälkeen artiklat seuraavasti:

                                       ”39 a artikla
                                       Sähköisten todistusten ja kaupallisten asiakirjojen myöntäminen jäsenvaltioiden välillä tapahtuvia eläinten ja tavaroiden siirtoja varten ja sähköisten allekirjoitusten käyttö
                                       Sähköisten eläinterveystodistusten, virallisten todistusten ja yhdistettyjen eläinterveys- ja virallisten todistusten, jotka koskevat eläinten, eläinperäisten tuotteiden ja sukusolujen ja alkioiden siirtoja jäsenvaltioiden välillä, sekä sähköisten kaupallisten asiakirjojen, jotka koskevat tiettyjä eläimistä saatavia sivutuotteita ja niistä johdettuja tuotteita, joita ei ole tarkoitettu ihmisravinnoksi ja jotka kuljetetaan toiseen jäsenvaltioon, on täytettävä kaikki seuraavat vaatimukset:

                                                   a)

                                                   ne on myönnettävä TRACES:ssa;

                                                   b)

                                                   virkaeläinlääkärin tai todistuksia myöntävän virkamiehen on allekirjoitettava ne sähköisellä allekirjoituksellaan;

                                                   c)

                                                   niissä on oltava todistuksen myöntävän toimivaltaisen viranomaisen kehittynyt tai hyväksytty sähköinen leima.

                                       39 b artikla
                                       Sähköisten todistusten myöntäminen kasvien, kasvituotteiden ja muiden tavaroiden vientiä ja jälleenvientiä varten sekä sähköisten allekirjoitusten käyttö
                                       Sähköiset kasvinterveystodistukset kasvien, kasvituotteiden ja muiden tavaroiden vientiin tai jälleenvientiin unionin alueelta kolmanteen maahan myönnetään jossakin seuraavista järjestelmistä:

                                                   a)

                                                   TRACES:ssa edellyttäen, että todistus täyttää kaikki seuraavat vaatimukset:

                                                               i)

                                                               todistuksia myöntävä virkamies allekirjoittaa sen sähköisellä allekirjoituksellaan;

                                                               ii)

                                                               siinä on todistuksen myöntävän toimivaltaisen viranomaisen kehittynyt tai hyväksytty sähköinen leima;

                                                   b)

                                                   jäsenvaltion kansallisessa järjestelmässä edellyttäen, että todistus täyttää kaikki seuraavat vaatimukset:

                                                               i)

                                                               todistuksia myöntävä virkamies allekirjoittaa sen sähköisellä allekirjoituksellaan;

                                                               ii)

                                                               se siirretään TRACES:iin viimeistään todistuksia myöntävän virkamiehen sähköisen allekirjoituksen ajankohtana, ja siirto leimataan todistuksen myöntävän toimivaltaisen viranomaisen kehittyneellä tai hyväksytyllä sähköisellä leimalla.”;

                                    d)

                                    Korvataan 41 artikla seuraavasti:

                                       ”41 artikla
                                       Sähköisen CHED-asiakirjan käyttö
                                       Jos toimija tai toimivaltainen viranomainen käyttää sähköisessä muodossa olevaa CHED-asiakirjaa, se on tehtävä jollakin seuraavista järjestelmistä:

                                                   a)

                                                   TRACES edellyttäen, että CHED-asiakirja täyttää kaikki seuraavat vaatimukset:

                                                               i)

                                                               lähetyksestä vastaava toimija allekirjoittaa sen sähköisellä allekirjoituksellaan;

                                                               ii)

                                                               rajatarkastusasemien tai valvontapisteiden virkaeläinlääkäri, virallinen kasvintarkastaja tai todistuksia myöntävä virkamies allekirjoittaa sen sähköisellä allekirjoituksellaan;

                                                               iii)

                                                               siinä on todistuksen myöntävän toimivaltaisen viranomaisen kehittynyt tai hyväksytty sähköinen leima;

                                                   b)

                                                   jäsenvaltion kansallinen järjestelmä edellyttäen, että CHED-asiakirja täyttää kaikki seuraavat vaatimukset:

                                                               i)

                                                               lähetyksestä vastaava toimija allekirjoittaa sen sähköisellä allekirjoituksellaan;

                                                               ii)

                                                               rajatarkastusasemien tai valvontapisteiden virkaeläinlääkäri, virallinen kasvintarkastaja tai todistuksia myöntävä virkamies allekirjoittaa sen sähköisellä allekirjoituksellaan;

                                                               iii)

                                                               se siirretään TRACES:iin viimeistään siinä vaiheessa, kun lähetyksestä tehdään päätös virallisen valvonnan pohjalta, ja siirto leimataan todistuksen myöntävän toimivaltaisen viranomaisen kehittyneellä tai hyväksytyllä sähköisellä leimalla.”;

                                    e)

                                    Kumotaan 42 artiklan 3 kohta.

                                    f)

                                    Korvataan 45 artikla seuraavasti:

                                       ”45 artikla
                                       Viitetietojen luettelot

                                          1.   TRACES-verkoston jokaisen yhteyspisteen on ylläpidettävä ja pidettävä ajan tasalla TRACES:ssa luetteloita seuraavista:

                                                      a)

                                                      jäsenvaltionsa toimivaltaisen viranomaisen asetuksen (EY) N:o 852/2004 6 artiklan 3 kohdan mukaisesti hyväksymät elintarvikealan laitokset;

                                                      b)

                                                      jäsenvaltionsa toimivaltaisen viranomaisen asetuksen (EY) N:o 1069/2009 47 artiklan mukaisesti hyväksymät tai rekisteröimät laitokset ja toimijat, jotka käsittelevät eläimistä saatavia sivutuotteita tai niistä johdettuja tuotteita;

                                                      c)

                                                      jäsenvaltionsa toimivaltaisen viranomaisen neuvoston asetuksen (EY) N:o 1255/97 (*2) 3 artiklan mukaisesti hyväksymät tarkastusasemat;

                                                      d)

                                                      pitkiä kuljetuksia suorittavat eläinkuljettajat, joille toimivaltainen viranomainen on antanut neuvoston asetuksen (EY) N:o 1/2005 (*3) 11 artiklan 1 kohdan mukaisen luvan;

                                                      e)

                                                      asetuksen (EU) 2016/429 101 artiklan 1 kohdan ensimmäisen alakohdan b alakohdassa tarkoitettujen hyväksyttyjen pitopaikkojen rekisteriin sisältyvät pitopaikat siltä osin kuin ne siirtävät pidettäviä maaeläimiä ja sukusoluja ja alkioita toiseen jäsenvaltioon tai vastaanottavat pidettäviä maaeläimiä ja sukusoluja ja alkioita kolmannesta maasta;

                                                      f)

                                                      asetuksen (EU) 2016/429 185 artiklan 1 kohdan b alakohdassa tarkoitettujen hyväksyttyjen vesiviljelypitopaikkojen ja c alakohdassa tarkoitettujen vesieläinten taudintorjuntaan soveltuvien elintarvikelaitosten rekisteriin sisältyvät pitopaikat ja laitokset siltä osin kuin ne siirtävät vesiviljelyeläimiä toiseen jäsenvaltioon tai vastaanottavat vesiviljelyeläimiä kolmannesta maasta;

                                                      g)

                                                      asetuksen (EU) 2016/429 101 artiklan 1 kohdan ensimmäisen alakohdan a alakohdassa tarkoitettujen rekisteröityjen pitopaikkojen ja toimijoiden rekisteriin sisältyvät pitopaikat ja toimijat siltä osin kuin ne siirtävät pidettäviä maaeläimiä ja sukusoluja ja alkioita toiseen jäsenvaltioon tai vastaanottavat pidettäviä maaeläimiä ja sukusoluja ja alkioita kolmannesta maasta;

                                                      h)

                                                      asetuksen (EU) 2016/429 185 artiklan 1 kohdan a alakohdassa tarkoitettujen rekisteröityjen vesiviljelypitopaikkojen rekisteriin sisältyvät pitopaikat siltä osin kuin ne siirtävät vesiviljelyeläimiä toiseen jäsenvaltioon tai vastaanottavat vesiviljelyeläimiä kolmannesta maasta;

                                                      i)

                                                      eläinkuljettajat, joille toimivaltainen viranomainen on antanut asetuksen (EY) N:o 1/2005 10 artiklan 1 kohdan mukaisen luvan;

                                                      j)

                                                      kotieläiminä pidettäviä hevoseläimiä tai kotieläiminä pidettäviä nauta-, lammas-, vuohi- tai sikaeläimiä tai siipikarjaa kuljettavien maantieajoneuvojen kuljettajat ja hoitajat, joille toimivaltainen viranomainen on antanut asetuksen (EY) N:o 1/2005 17 artiklan 2 kohdan mukaisen pätevyystodistuksen;

                                                      k)

                                                      pitkiin kuljetuksiin käytettävät maantiekuljetusvälineet ja karja-alukset, joille toimivaltainen viranomainen on antanut asetuksen (EY) N:o 1/2005 18 artiklan 1 kohdan ja 19 artiklan 1 kohdan mukaisen hyväksymistodistuksen;

                                                      l)

                                                      asetuksen (EU) 2016/2031 65 artiklan 1 kohdan ensimmäisen alakohdan a alakohdassa tarkoitetut ammattimaisten toimijoiden rekisteriin sisältyvät toimijat, jotka tuovat unionin alueelle kasveja, kasvituotteita ja muita tavaroita, joille vaaditaan kasvinterveystodistus;

                                                      m)

                                                      karanteeniasemat ja eristystilat, jotka on nimetty asetuksen (EU) 2016/2031 60 artiklan mukaisesti suorittamaan sellaisia kasveja, kasvituotteita ja muita tavaroita koskevia toimia, jotka tuodaan unionin alueelle kolmansista maista.

                                          2.   Edellä 1 kohdassa tarkoitettujen yhteyspisteiden on syötettävä TRACES:iin kutakin kyseisessä kohdassa tarkoitettua luetteloa koskevat tiedot käyttäen näiden luetteloiden muotoa koskevia komission vahvistamia teknisiä eritelmiä.

                                          3.   -Komissio auttaa jäsenvaltioita asettamaan 1 kohdan a–f alakohdassa tarkoitetut luettelot julkisesti saataville julkaisemalla ne verkkosivustollaan tai TRACES:n kautta.

                                       (*2)  Neuvoston asetus (EY) N:o 1255/97, annettu 25 päivänä kesäkuuta 1997, tarkastusasemia koskevista yhteisön vaatimuksista ja direktiivin 91/628/ETY liitteessä tarkoitetun reittisuunnitelman mukauttamisesta (EYVL L 174, 2.7.1997, s. 1)."

                                       (*3)  Neuvoston asetus (EY) N:o 1/2005, annettu 22 päivänä joulukuuta 2004, eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta (EUVL L 3, 5.1.2005, s. 1).”"

            2 artikla
            Kumoaminen
            Kumotaan päätös 97/152/EY.

            3 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 21 päivästä huhtikuuta 2021, lukuun ottamatta 1 artiklan 5 kohtaa, jota sovelletaan 1 päivästä joulukuuta 2021.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä maaliskuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EYVL L 31, 1.2.2002, s. 1.

            (2)  EUVL L 84, 31.3.2016, s. 1.

            (3)  EUVL L 317, 23.11.2016, s. 4.

            (4)  EUVL L 95, 7.4.2017, s. 1.

            (5)  Komission täytäntöönpanoasetus (EU) 2019/1715, annettu 30 päivänä syyskuuta 2019, virallisen valvonnan tiedonhallintajärjestelmän ja sen komponenttien toimintaa koskevista säännöistä (”IMSOC-asetus”) (EUVL L 261, 14.10.2019, s. 37).

            (6)  Komission täytäntöönpanoasetus (EU) 2020/2002, annettu 7 päivänä joulukuuta 2020, Euroopan parlamentin ja neuvoston asetuksen (EU) 2016/429 soveltamissäännöistä siltä osin kuin on kyse luetteloiduista taudeista ilmoittamisesta ja raportoinnista unionissa, unionin seuranta- ja hävittämisohjelmien sekä taudista vapaan aseman tunnustamista koskevien hakemusten toimittamis- ja raportointimuodoista ja -menettelyistä sekä sähköisestä tietojärjestelmästä (EUVL L 412, 8.12.2020, s. 1).

            (7)  Euroopan parlamentin ja neuvoston asetus (EU) N:o 910/2014, annettu 23 päivänä heinäkuuta 2014, sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla ja direktiivin 1999/93/EY kumoamisesta (EUVL L 257, 28.8.2014, s. 73).

            (8)  Komission asetus (EU) N:o 142/2011, annettu 25 päivänä helmikuuta 2011, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta annetun Euroopan parlamentin ja neuvoston asetuksen (EY) N:o 1069/2009 täytäntöönpanosta sekä neuvoston direktiivin 97/78/EY täytäntöönpanosta tiettyjen näytteiden ja tuotteiden osalta, jotka vapautetaan kyseisen direktiivin mukaisista eläinlääkärintarkastuksista rajatarkastusasemilla (EUVL L 54, 26.2.2011, s. 1).

            (9)  Euroopan parlamentin ja neuvoston asetus (EY) N:o 852/2004, annettu 29 päivänä huhtikuuta 2004, elintarvikehygieniasta (EUVL L 139, 30.4.2004, s. 1).

            (10)  Euroopan parlamentin ja neuvoston asetus (EY) N:o 1069/2009, annettu 21 päivänä lokakuuta 2009, muiden kuin ihmisravinnoksi tarkoitettujen eläimistä saatavien sivutuotteiden ja niistä johdettujen tuotteiden terveyssäännöistä sekä asetuksen (EY) N:o 1774/2002 kumoamisesta (EUVL L 300, 14.11.2009, s. 1).

            (11)  Neuvoston asetus (EY) N:o 1255/97, annettu 25 päivänä kesäkuuta 1997, tarkastusasemia koskevista yhteisön vaatimuksista ja direktiivin 91/628/ETY liitteessä tarkoitetun reittisuunnitelman mukauttamisesta (EYVL L 174, 2.7.1997, s. 1).

            (12)  Neuvoston asetus (EY) N:o 1/2005, annettu 22 päivänä joulukuuta 2004, eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta (EUVL L 3, 5.1.2005, s. 1).

            (13)  Komission päätös 97/152/EY, tehty 10 päivänä helmikuuta 1997, kolmansista maista peräisin olevia edelleen lähetettyjä eläin- tai eläintuote-eriä koskevien tietojen ATK-rekisteriin viemisestä (EYVL L 59, 28.2.1997, s. 50).

            (14)  Neuvoston päätös 92/438/ETY, tehty 13 päivänä heinäkuuta 1992, eläinlääkinnällisten tuontimenettelyjen tietokoneistamisesta (Shift-projekti), direktiivien 90/675/ETY, 91/496/ETY, 91/628/ETY ja päätöksen 90/424/ETY muuttamisesta sekä päätöksen 88/192/ETY kumoamisesta (EYVL L 243, 25.8.1992, s. 27).

            (15)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).


title: Komission täytäntöönpanoasetus (EU) 2021/548, annettu 29 päivänä maaliskuuta 2021, Kiinan kansantasavallasta peräisin olevien valokaapelien tuonnin asettamisesta kirjaamisvelvoitteen alaiseksi

text:
                  30.3.2021

                  FI

                  Euroopan unionin virallinen lehti

                  L 109/71

         KOMISSION TÄYTÄNTÖÖNPANOASETUS (EU) 2021/548,
         annettu 29 päivänä maaliskuuta 2021,
         Kiinan kansantasavallasta peräisin olevien valokaapelien tuonnin asettamisesta kirjaamisvelvoitteen alaiseksi
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 14 artiklan 5 kohdan,
         on ilmoittanut asiasta jäsenvaltioille,
         sekä katsoo seuraavaa:

                     (1)

                     Euroopan komissio, jäljempänä ’komissio’, ilmoitti 24 päivänä syyskuuta 2020 Euroopan unionin virallisessa lehdessä julkaistulla ilmoituksella (2), jäljempänä ’vireillepanoilmoitus’, Kiinan kansantasavallasta, jäljempänä ’Kiina’, peräisin olevien valokaapeleiden tuontia koskevan polkumyynnin vastaisen menettelyn vireillepanosta sen jälkeen, kun Europacable, jäljempänä ’valituksen tekijä’, oli tehnyt valituksen sellaisten tuottajien puolesta, joiden osuus valokaapeleiden kokonaistuotannosta unionissa on yli 25 prosenttia.

               1.   KIRJAAMISVELVOITTEEN KOHTEENA OLEVA TUOTE

                     (2)

                     Kirjaamisvelvoitteen kohteena ovat Kiinasta peräisin olevat yksimuotovalokuitukaapelit, jotka muodostuvat yhdestä tai useammasta kuidusta, joista kullakin on oma kuorensa, sekä suojapäällysteestä, ja joihin voi olla yhdistetty sähköjohtimia, jäljempänä ’tarkasteltavana oleva tuote’. Tutkimukseen eivät sisälly seuraavat tuotteet: i) kaapelit, joiden jokaisen optisen kuidun jommassakummassa tai kummassakin päässä on käyttövalmiit liittimet ja ii) merenalaiseen käyttöön tarkoitetut kaapelit. Merenalaiseen käyttöön tarkoitetut kaapelit ovat muovieristeisiä valokaapeleita, joissa on kupari- tai alumiinijohdin ja joissa kuidut ovat metallimoduul(e)issa.

                     (3)

                     Tarkasteltavana oleva tuote luokitellaan tällä hetkellä CN-koodiin ex 8544 70 00 (Taric-koodi 8544700010). Nämä CN- ja Taric-koodit annetaan ainoastaan ohjeellisina.

               2.   PYYNTÖ

                     (4)

                     Valituksen tekijä toimitti 17 päivänä joulukuuta 2020 kirjaamista koskevan pyynnön perusasetuksen 14 artiklan 5 kohdan nojalla. Valituksen tekijä pyysi, että tarkasteltavana olevan tuotteen tuonti asetetaan kirjaamisvelvoitteen alaiseksi siten, että toimenpiteitä voidaan myöhemmin soveltaa kirjaamispäivästä alkaen, jos kaikki perusasetuksessa asetetut edellytykset täyttyvät.

               3.   KIRJAAMISVELVOITTEEN PERUSTEET

                     (5)

                     Valituksen tekijän mukaan kirjaamisvelvoite oli perusteltu, koska perusasetuksen 10 artiklan 4 kohdan edellytykset täyttyivät. Valituksen tekijä väitti erityisesti, että tarkasteltavana olevan tuotteen tuonti unioniin polkumyynnillä kasvoi menettelyn vireillepanon jälkeen, mikä aiheuttaa merkittävää vahinkoa unionin tuotannonalalle ja estää mahdollisesti sovellettavien lopullisten tullien korjaavan vaikutuksen.

                     (6)

                     Komissio tarkasteli pyyntöä perusasetuksen 10 artiklan 4 kohdan perusteella. Se tarkisti erityisesti, tiesivätkö tuojat tai olisiko niiden pitänyt tietää polkumyynnistä, sen merkittävyydestä ja väitetyn tai vahvistetun vahingon merkittävyydestä. Se tutki myös, oliko tuonti kasvanut uudelleen huomattavasti, mikä todennäköisesti estäisi sovellettavan lopullisen polkumyyntitullin korjaavan vaikutuksen, ottaen huomioon tuontihetki, tuonnin määrä ja muut olosuhteet.

               3.1   Tuojien tietoisuus polkumyynnistä, sen merkittävyydestä ja väitetystä vahingosta

                     (7)

                     Komissiolla on riittävästi näyttöä siitä, että tarkasteltavana olevan tuotteen tuonti Kiinasta tapahtuu polkumyynnillä. Valituksen tekijä toimitti polkumyynnistä erityisesti näyttöä, joka perustui vääristymättömiä hintoja tai vertailuarvoja osoittavien tuotanto- ja myyntikustannusten perusteella perusasetuksen 2 artiklan 6 a kohdan a alakohdan mukaisesti määritetyn laskennallisen normaaliarvon ja unioniin vietäväksi myydyn tarkasteltavana olevan tuotteen vientihinnan (noudettuna lähettäjältä -tasolla) vertailuun. Tällä perusteella valituksessa laskettu 123 prosentin polkumyyntimarginaali on huomattava.

                     (8)

                     Koska kyseiset tiedot sisältyivät vireillepanoilmoitukseen, komissio katsoo, että tuojat tiesivät tai niiden olisi pitänyt tietää polkumyynnistä.

                     (9)

                     Vastauksena Europacablen esittämään kirjaamispyyntöön Kiinan koneiden ja elektroniikan tuonti- ja vientikauppakamari (CCCME) väitti, että oikeudelliset edellytykset kirjaamiselle eivät täyttyneet, koska kirjaamispyynnössä ei otettu huomioon tuojan tietoisuutta polkumyynnistä eikä edellytystä tuonnin huomattavasta lisäkasvusta. Osapuolen mukaan etenkään tuonnin kasvun, joka ei johtuisi tietoisuudesta mahdollisista toimenpiteistä, ei pitäisi täyttää oikeudellisia edellytyksiä.

                     (10)

                     Tämän väitteen osalta komissio katsoo, että näitä kahta edellytystä on tarkasteltava erikseen. CCCME tukee väitteitään viittaamalla unionin tuomioistuimen päätelmään (3) tulkittaessa 10 artiklan 4 kohdan d alakohtaa eikä 10 artiklan 4 kohdan c kohtaa, joka on erillinen (ja kumulatiivinen) edellytys (4). CCCME toisti päätelmät osittain ja irti asiayhteydestään. Koko kohdan lukemisesta käy selvästi ilmi, että päätelmällä ei ole merkitystä käsitteen ”tietoisuus” tulkinnan kannalta. Kyseisessä asiassa esitetyt päätelmät nimittäin tukevat komission kantaa sen todetessa, että tuojat olivat tutkimuksen aloittamista koskevan ilmoituksen julkaisemisesta lähtien tietoisia tullien taannehtivan soveltamisen mahdollisuudesta. Tämä viittaa siihen, että tuojat olivat (tai niiden olisi pitänyt olla) tietoisia myös polkumyynnistä.

                     (11)

                     Mitä tulee tuojien tietoisuuteen polkumyynnistä komissio katsoo, että koska se on pannut tutkimuksen vireille ja toimittanut kaikki tarvittavat tiedot asianomaisille osapuolille, tuojien pitäisi olla tietoisia polkumyynnistä. Vireillepanoilmoitus julkaistaan Euroopan unionin virallisessa lehdessä, ja se on kaikkien asianomaisten osapuolten, myös tuojien, saatavilla. Lisäksi tutkimuksessa asianomaisina osapuolina olevilla tuojilla on mahdollisuus tutustua valituksen ei-luottamukselliseen versioon. Sen vuoksi komissio katsoi, että tuojat olivat tietoisia tai niiden olisi pitänyt olla tietoisia väitetyistä polkumyyntikäytännöistä ja niiden merkittävyydestä sekä väitetystä vahingosta kyseisenä ajankohtana.

                     (12)

                     Tuonnin kasvun osalta johdanto-osan 19 ja 20 kappaleessa oleva analyysi osoittaa, että tuonti todellakin kasvoi merkittävästi tämän tutkimuksen vireillepanon jälkeen ja että tilauksen ja toimituksen välillä kuluneen ajan vuoksi tämä suuntaus ei näkynyt välittömästi vaan yli kuukausi tutkimuksen vireillepanon jälkeen. Tämä osoittaa, että jäljempänä mainittu lisäkasvu johtuu tuojien päätöksistä, jotka ne tekivät tietoisina tutkimuksesta ja tarkasteltavana olevaan tuotteeseen mahdollisesti sovellettavista tulleista.

                     (13)

                     Näin ollen komissio päätteli, että ensimmäinen kirjaamisen edellytys täyttyi.

               3.2   Tuonnin huomattava lisäkasvu

                     (14)

                     Valituksen tekijä väitti tuonnin kirjaamista koskevassa pyynnössään, että tuonti oli kasvanut uudelleen huomattavasti. Tämän osoittamiseksi valituksen tekijä käytti Kiinan tullitilastoja, joista kävi ilmi, että tammi-lokakuussa 2020 kiinalaiset valokaapelituottajat veivät unioniin (5) +9,5 prosenttia enemmän Kiinan tuotekoodiin 8544.70.00 kuuluvia tuotteita verrattuna samaan ajanjaksoon vuonna 2019.

                     (15)

                     CCCME kiisti valituksen tekijän toimittamat luvut ja väitti, että Kiinan vientitilastot eivät olleet luotettavia ja että Eurostatin luvut eivät osoittaneet tuonnin kasvua.

                     (16)

                     Komissio teki oman arviointinsa tullivalvontatietokannassa olevien täydellisten ja päivitettyjen tietojen perusteella ottamatta huomioon Kiinan vientitilastoja.

                     (17)

                     Komissio vertasi tutkimuksen vireillepanoa seuranneesta ensimmäisestä täydestä kuukaudesta (lokakuu 2020) viimeisimpään saatavilla olevaan täyteen kuukauteen (tammikuu 2021) vallinnutta tuonnin tasoa vastaavaan tuontimäärään edellisen vuoden samalla ajanjaksolla (lokakuu 2019 – tammikuu 2020).

                     (18)

                     Ennen tämän tutkimuksen vireillepanoa tarkasteltavana olevalla tuotteella ei ollut omaa Taric-koodia. Komissio laski tarkasteltavana olevan tuotteen (Taric-koodilla 8544700010 ilmoitetun) osuuden tuonnista lokakuun 2020 ja tammikuun 2021 välisenä aikana (32,85 prosenttia). Tämä osuus vastasi valituksessa esitettyä osuutta, ja sitä pidettiin asianmukaisena lokakuun 2019 ja tammikuun 2020 välisen ajanjakson osalta. Tämän katsottiin olevan varovainen lähestymistapa, sillä muut CN-koodiin 8544 70 00 kuuluvat tuotteet eivät ole tutkimuksen kohteena eikä komissio havainnut mitään perusteita, jotka viittaisivat niiden tuonnin lisääntymiseen. Tuonti Kiinasta kehittyi seuraavasti:

                                 Vireillepanon jälkeinen ajanjakso

                                 Tuonti EU27:ään (kg – koko CN-koodi)

                                 Tuonti EU27:ään (kg – tarkasteltavana oleva tuote)

                                 Vireillepanoa edeltävä ajanjakso

                                 Tuonti EU27:ään (kg – koko CN-koodi)

                                 Tuonti EU27:ään (kg – arvio tarkasteltavana olevalle tuotteelle)

                                 %-kasvu (vireillepanon jälkeen/ennen vireillepanoa)

                                    Lokakuu 2020

                                 2 302 136

                                 744 914

                                    Lokakuu 2019

                                 2 482 783

                                 815 622

                                 -8,7

                                    Marraskuu 2020

                                 2 035 304

                                 527 452

                                    Lokakuu 2019

                                 1 871 467

                                 614 798

                                 -14,2

                                    Joulukuu 2020

                                 2 519 501

                                 745 918

                                    Joulukuu 2019

                                 1 421 222

                                 466 888

                                 59,8

                                    Tammikuu 2021

                                 3 615 579

                                 1 422 058

                                    Tammikuu 2020

                                 2 439 294

                                 801 336

                                 77,5

                                    Yhteensä

                                 10 472 519

                                 3 440 342

                                 8 214 766

                                 2 698 645

                                 27,5

                                    Lähde: EU:n tullivalvontatiedot

                     (19)

                     Komissio vertasi myös keskimääräistä kuukausittaista tuontia tutkimusajanjaksolla (heinäkuu 2019 – kesäkuu 2020) keskimääräiseen kuukausittaiseen tuontiin vireillepanon jälkeisten neljän kuukauden aikana (lokakuu 2020–tammikuu 2021). Jäljempänä olevassa taulukossa esitetty vertailu osoittaa kasvun olleen 15,05 prosenttia.

                                 Koko CN-koodi

                                 Tarkasteltavana oleva tuote

                                 %-kasvu vireillepanon jälkeen

                                 Keskimäärin/kk vireillepanon jälkeen

                                 Keskimäärin/kk (heinäkuu 2019 – kesäkuu 2020)

                                 Keskimäärin/kk vireillepanon jälkeen

                                 Keskimäärin/kk (heinäkuu 2019 – kesäkuu 2020)

                                 2 618 130

                                 2 275 551

                                 860 086

                                 747 544

                                 15,05

                                    Lähde: EU:n tullivalvontatiedot

                     (20)

                     Komissio vertasi edellä esitettyjä tietoja muista saatavilla olevista tietolähteistä, kuten otantalomakkeista, vientiä harjoittavien tuottajien kyselyvastauksista ja Eurostatilta saatuihin tietoihin, ja havaitsi, että edellä mainitut EU:n tullivalvontatietokannasta ilmenevät tuontimäärät saattavat olla aliarvioituja. Komissio tutkii näiden erojen syitä, mm. eri mittayksikköjen välistä muuntokerrointa. Komissio katsoi, että tämä seikka ei kyseenalaista sitä tosiasiaa, että edellä ilmoitettuja tuontimääriä voidaan pitää luotettavina tässä analyysissä. Lisäksi tuontimäärien mahdollisen aliarvioimisen korjaaminen voisi vain vahvistaa tässä asetuksessa tehtyjä päätelmiä.

                     (21)

                     Siksi komissio katsoi, että keskimääräinen 27,5 prosentin kasvu tutkimuksen vireillepanoa seuraavina kuukausina merkitsee perusasetuksen 10 artiklan 4 kohdassa tarkoitettua tuonnin huomattavaa kasvua. Samoin 15 prosentin kasvu, joka saadaan, kun vireillepanoa seuraavien neljän kuukauden keskimääräistä kuukausittaista tuontia verrataan keskimääräiseen kuukausittaiseen tuontiin tutkimusajanjaksolla, todettiin huomattavaksi.

                     (22)

                     Näin ollen komissio päätteli, että toinenkin kirjaamisen edellytys täyttyi.

               3.3   Tullin korjaavan vaikutuksen kumoutuminen

                     (23)

                     Komissiolla on riittävästi näyttöä siitä, että Kiinasta tulevan tuonnin kasvun jatkuminen yhä alenevin hinnoin aiheuttaisi lisää vahinkoa.

                     (24)

                     Kuten 13–18 kappaleessa todetaan, tarkasteltavana olevan tuotteen tuonnin huomattavasta kasvusta on riittävästi näyttöä. Tämä todennäköisesti estää sovellettavien tullien korjaavan vaikutuksen. Onkin kohtuullista olettaa, että tarkasteltavana olevan tuotteen tuonti voi kasvattaa markkinaosuuttaan entisestään ennen mahdollisten väliaikaisten toimenpiteiden käyttöönottoa, sillä toimenpiteet otettaisiin käyttöön viimeistään toukokuun 2021 jälkipuoliskon tienoilla.

                     (25)

                     EU:n markkinat ovat kiinalaisten vientiä harjoittavien tuottajien näkökulmasta houkuttelevat suurina valokaapelimarkkinoina, joilla ei ole voimassa kaupan suojatoimenpiteitä toisin kuin muilla markkinoilla kuten Yhdysvalloissa (jossa sovelletaan 25 prosentin tullia (6)). Tämä on sitäkin ilmeisempää, kun otetaan huomioon, että Kiinalla on tämän tuotteen suhteen merkittävää ylikapasiteettia, jonka arvioidaan valituksen tekijöiden toimittamien markkinatietojen perusteella olevan yli kaksi kertaa EU:n koko markkinoita suurempi. Myös ajoitus on ratkaisevan tärkeä, sillä tammikuussa 2021 alkoi tarkasteltavana olevaa tuotetta koskeva tarjouskilpailu monivuotisesta hankintasopimuksesta, jonka osuus Ranskan kulutuksesta on huomattava.

                     (26)

                     Kun otetaan lisäksi huomioon, että unionin tuotannonalan kiinteät kustannukset ovat korkeat, on selvää, että markkinaosuuden ja tuotannon supistuminen johtaa kannattavuuden laskuun vireillepanon ja mahdollisen toimenpiteiden käyttöönoton välisenä aikana.

                     (27)

                     Lisäksi tarkasteltavana olevan tuotteen tuontihinnat olivat alhaiset lokakuun 2020 ja tammikuun 2021 välisenä aikana. Surveillance 2 -tietokannan mukaan Kiinasta tulevan CN-koodiin 8544 70 00 kuuluvan tuonnin keskimääräinen arvo kiloa kohden oli noin 24 prosenttia alhaisempi lokakuun 2020 ja tammikuun 2021 välisenä aikana kuin lokakuun 2019 ja tammikuun 2020 välisenä aikana. Tämä on osoitus tarkasteltavana olevan tuotteen keskimääräisistä hinnoista, sillä tarkasteltavana olevan tuotteen tuonnin osuus molemmilla ajanjaksoilla on vertailukelpoinen (EU:n tullivalvontatiedot lokakuun 2020 ja tammikuun 2021 väliseltä ajalta osoittavat, että tarkasteltavana olevan tuotteen osuus CN-koodiin 8544 70 00 kuuluvasta kokonaistuonnista oli noin 33 prosenttia eli sama kuin valituksessa väitetään). Edellä esitetty vahvistaa valituksessa kuvatun kiinalaisten vientiä harjoittavien tuottajien hinnoittelukäytännön.

                     (28)

                     Vireillepanon jälkeen (erityisesti joulu- ja tammikuussa) havaittu tuonnin huomattava uudelleenkasvu, jota Kiinan nykyinen ylikapasiteetti ja EU:n markkinoiden houkuttelevuus ruokkivat, todennäköisesti estää toimenpiteiden korjaavan vaikutuksen lyhytaikaisen keskittyneen vaikutuksen, tiettyjen tarjouskilpailujen ratkaisevan ajoittumisen ja matalan hintatason takia. Asiakirja-aineistossa ei ole tietoja muista olosuhteista, jotka osoittaisivat tämän arvioinnin vääräksi.

                     (29)

                     Näin ollen komissio päätteli, että kolmaskin tuonnin kirjaamisen edellytys täyttyi.

               3.4   Päätelmät

                     (30)

                     Edellä esitetyn perusteella komissio toteaa, että on esitetty riittävästi näyttöä, jotta on perusteltua soveltaa tarkasteltavana olevan tuotteen tuontiin kirjaamisvelvoitetta perusasetuksen 14 artiklan 5 kohdan mukaisesti.

               4.   MENETTELY

                     (31)

                     Kaikkia asianomaisia osapuolia pyydetään esittämään näkökantansa kirjallisesti ja toimittamaan asiaa tukevaa näyttöä. Komissio voi lisäksi kuulla asianomaisia osapuolia, jos ne pyytävät sitä kirjallisesti ja osoittavat, että niiden kuulemiseen on olemassa erityisiä syitä.

               5.   KIRJAAMINEN

                     (32)

                     Tarkasteltavana olevan tuotteen tuontiin olisi perusasetuksen 14 artiklan 5 kohdan mukaisesti sovellettava kirjaamisvelvoitetta, jotta voidaan varmistaa, että tarvittavien edellytysten täyttyessä tullit voidaan periä kirjatun tuonnin osalta sovellettavien säännösten mukaisesti takautuvasti, jos polkumyyntitulli otetaan tutkimuksen tulosten perusteella käyttöön.

                     (33)

                     Mahdolliset tulevat tullit määritetään polkumyyntitutkimuksen tulosten perusteella.

                     (34)

                     Polkumyyntitutkimuksen vireillepanoa koskevan pyynnön sisältäneessä valituksessa esitettyjen väitteiden mukaan keskimääräinen polkumyyntimarginaali tarkasteltavana olevan tuotteen osalta on arviolta 123 prosenttia ja keskimääräinen vahingon korjaava taso on 43 prosenttia. Tämän perusteella mahdollisen tulevan tullin määrä voidaan arvioida valituksessa väitetyn vahingon korjaavan tason suuruiseksi eli enintään 43 prosentin arvotulliksi tarkasteltavana olevan tuotteen CIF-tuontiarvosta.

                     (35)

                     Koska eri mittayksikköjen määriä on vaikea verrata keskenään, kuten 20 kappaleessa todetaan, komissio pitää asianmukaisena, että tuontitietoihin sisältyy valvontaa varten tieto kaapelien pituudesta kilometreinä. Näin ollen tulliviranomaiset velvoitetaan keräämään nämä tiedot.

               6.   HENKILÖTIETOJEN KÄSITTELY

                     (36)

                     Tässä tutkimuksessa kerättyjä henkilötietoja käsitellään Euroopan parlamentin ja neuvoston asetuksen (EU) 2018/1725 (7) mukaisesti,

               ON HYVÄKSYNYT TÄMÄN ASETUKSEN:

            1 artikla

               1.   Tulliviranomaiset velvoitetaan asetuksen (EU) 2016/1036 14 artiklan 5 kohdan nojalla toteuttamaan aiheelliset toimenpiteet Kiinan kansantasavallasta peräisin olevien ja tällä hetkellä CN-koodiin ex 8544 70 00 (Taric-koodi 8544700010) kuuluvien yksimuotovalokuitukaapelien, jotka muodostuvat yhdestä tai useammasta kuidusta, joista kullakin on oma kuorensa, sekä suojapäällysteestä, ja joihin voi olla yhdistetty sähköjohtimia, tuonnin kirjaamiseksi. Tutkimukseen eivät sisälly seuraavat tuotteet:

                           i)

                           kaapelit, joiden jokaisen optisen kuidun jommassakummassa tai kummassakin päässä on käyttövalmiit liittimet ja

                           ii)

                           merenalaiseen käyttöön tarkoitetut kaapelit. Merenalaiseen käyttöön tarkoitetut kaapelit ovat muovieristeisiä valokaapeleita, joissa on kupari- tai alumiinijohdin ja joissa kuidut ovat metallimoduul(e)issa.

               2.   Tuonnin kirjaamisvelvoite päättyy yhdeksän kuukauden kuluttua tämän asetuksen voimaantulopäivästä.

               3.   Asianomaisia osapuolia pyydetään esittämään näkökantansa kirjallisesti, toimittamaan asiaa tukevaa näyttöä tai esittämään pyyntö tulla kuulluksi 21 päivän kuluessa tämän asetuksen julkaisupäivästä.

            2 artikla
            Tulli-ilmoituksessa on ilmoitettava 1 artiklan 1 kohdassa kuvatun tuotteen pituus kilometreinä edellyttäen, että tämä tieto on neuvoston asetuksen (ETY) N:o 2658/87 (8) liitteen I mukainen.

            3 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä maaliskuuta 2021.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 176, 30.6.2016, s. 21.

            (2)  EUVL C 316, 24.9.2020, s. 10.

            (3)  Unionin yleisen tuomioistuimen tuomio (toinen jaosto) 8.5.2019, Stemcor London Ltd ja Samac Steel Supplies Ltd vastaan Euroopan komissio, asia T-749/16, 74 kohta.

            (4)  Ks. edellä, 46 kohta.

            (5)  Nämä tiedot koskevat vientiä EU27:ään.

            (6)  Katso: https://hts.usitc.gov/view/China%20Tariffs?release=2020HTSARev16.

            (7)  Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).

            (8)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1), liite I ”Yhdistetty nimikkeistö”.


title: Komission täytäntöönpanoasetus (EU) 2021/549, annettu 29 päivänä maaliskuuta 2021, tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 319. kerran

text:
                  30.3.2021

                  FI

                  Euroopan unionin virallinen lehti

                  L 109/77

         KOMISSION TÄYTÄNTÖÖNPANOASETUS (EU) 2021/549,
         annettu 29 päivänä maaliskuuta 2021,
         tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 319. kerran
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyihin ISIL- (Daesh-) ja al-Qaida-järjestöjä lähellä oleviin henkilöihin ja yhteisöihin kohdistuvista erityisistä rajoittavista toimenpiteistä 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 5 kohdan,
         sekä katsoo seuraavaa:

                     (1)

                     Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen ja muiden taloudellisten resurssien jäädyttäminen koskee.

                     (2)

                     Yhdistyneiden kansakuntien turvallisuusneuvoston pakotekomitea päätti 23 päivänä maaliskuuta 2021 muuttaa kahdeksaa kohtaa luettelossa henkilöistä, ryhmistä ja yhteisöistä, joiden varat ja muut taloudelliset resurssit olisi jäädytettävä.

                     (3)

                     Sen vuoksi asetuksen (EY) N:o 881/2002 liitettä I olisi muutettava,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 881/2002 liite I tämän asetuksen liitteen mukaisesti.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä maaliskuuta 2021.

                  Komission puolesta,

                  puheenjohtajan nimissä

                  Pääjohtaja

                  Rahoitusvakauden, rahoituspalvelujen ja pääomamarkkinaunionin pääosasto

            (1)  EYVL L 139, 29.5.2002, s. 9.

            LIITE
            Muutetaan asetuksen (EY) N:o 881/2002 liitteessä I olevassa luonnollisten henkilöiden luettelossa olevien seuraavien kohtien tunnistetietoja seuraavasti:

                        1)

                           ”Khalifa Muhammad Turki Al-Subaiy (alias: a) Khalifa Mohd Turki Alsubaie, b) Khalifa Mohd Turki al-Subaie, c) Khalifa Al-Subayi, d) Khalifa Turki bin Muhammad bin al-Suaiy, e) Abu Mohammed al-Qatari, f) Katrina). Syntynyt 1.1.1965 Syntynyt Dohassa Qatarissa. Qatarin kansalainen. Passin nro: 00685868 (myönnetty Dohassa 5.2.2006 ja voimassaolo päättyi 4.2.2011) Henkilökortin nro: 26563400140 (Qatar). Osoite: Doha, Qatar. Lisätietoja: Äidin nimi Hamdah Ahmad Haidoos. 2 a artiklan 4 kohdan b alakohdassa tarkoitettu nimeämispäivä: 10.10.2008.”

                        korvataan seuraavasti:
                        ”Khalifa Muhammad Turki Al-Subaiy (alkuperäinen kirjoitustapa: خليفة محمد تركي السبيعي) (hyvälaatuinen alias: a) Khalifa Mohd Turki Alsubaie; b) Khalifa Mohd Turki al-Subaie; c) Khalifa Al-Subayi; d) Khalifa Turki bin Muhammad bin al-Suaiy; huonolaatuinen alias: a) Abu Mohammed al-Qatari; b) Katrina). Syntymäaika: 1.1.1965. Syntymäpaikka: Doha, Qatar. Qatarin kansalainen. Passin nro: a) 1353275 (Qatarin passi, jonka voimassaolo päättyy 12.6.2022); b) 00685868 (myönnetty Dohassa 5.2.2006 ja voimassaolo päättyi 4.2.2011). Kansallinen henkilötunnus: 26563400140 (Qatar). Osoite: Al-Waab, Qatar. Lisätietoja: Äidin nimi Hamdah Ahmad Haidoos. 7 d artiklan 2 kohdan i alakohdassa tarkoitettu nimeämispäivä: 10.10.2008.”

                        2)

                           ”Hamid Hamad Hamid al-'Ali. Syntymäaika: 17.11.1960. Syntymäpaikka: a) Kuwait, b) Qatar. Kuwaitin kansalainen. Passin nro: a) 001714467 (Kuwaitin passi), b) 101505554 (Kuwaitin passi). 2 a artiklan 4 kohdan b alakohdassa tarkoitettu nimeämispäivä: 15.8.2014.”

                        korvataan seuraavasti:
                        ”Hamid Hamad Hamid al-'Ali. Syntymäaika: 17.11.1960. Syntymäpaikka: Kuwait. Kuwaitin kansalainen. Passin nro: a) 001714467 (Kuwaitin passin numero); b) 101505554 (Kuwaitin passin numero). 7 d artiklan 2 kohdan i alakohdassa tarkoitettu nimeämispäivä: 15.8.2014.”

                        3)

                           ”Abd Al-Rahman Bin ’Umayr Al-Nu’Aymi (alias a) Abd al-Rahman bin ’Amir al-Na’imi; b) ’Abd al-Rahman al-Nu’aimi; c) ’Abd al-Rahman bin ’Amir al-Nu’imi; d) ’Abd al-Rahman bin ’Amir al-Nu’aymi; e) ’Abdallah Muhammad al-Nu’aymi; f) ’Abd al-Rahman al-Nua’ymi; g) A. Rahman al-Naimi; h) Abdelrahman Imer al Jaber al Naimeh; i) A. Rahman Omair J Alnaimi; j) Abdulrahman Omair al Neaimi). Syntynyt vuonna 1954 Dohassa, Qatarissa. Qatarin kansalainen. Passin numero: 00868774 (Qatarin passi, jonka voimassaolo päättyi 27.4.2014). Henkilötunnus: a) 25463401784 (Qatarin henkilökortti, jonka voimassaolo päättyy 6.12.2019). 7 d artiklan 2 kohdan i alakohdassa tarkoitettu nimeämispäivä: 23.9.2014.”

                        korvataan seuraavasti:
                        ”’Abd Al-Rahman Bin ’Umayr Al-Nu’Aymi (hyvälaatuinen alias: a) Abd al-Rahman bin ’Amir al-Na’imi; b) ’Abd al-Rahman al-Nu’aimi; c) ’Abd al-Rahman bin ’Amir al-Nu’imi; d) ’Abd al-Rahman bin ’Amir al-Nu’aymi; e) ’Abdallah Muhammad al-Nu’aymi; f) ’Abd al-Rahman al-Nua’ymi; g) A. Rahman al-Naimi; h) Abdelrahman Imer al Jaber al Naimeh; i) A. Rahman Omair J Alnaimi; j) Abdulrahman Omair al Neaimi). Syntynyt vuonna 1954. Syntymäpaikka: Doha, Qatar. Qatarin kansalainen. Passin nro: a) 01461558 (Qatarin passi, jonka voimassaolo päättyy 20.1.2024); b) 00868774 (Qatarin passi, jonka voimassaolo päättyi 27.4.2014). Kansallinen henkilötunnus: a) 25463400086 (Qatar); b) 25463401784 (Qatar, voimassaolo päättyi 6.12.2019). Osoite: Al-Waab, Qatar. 7 d artiklan 2 kohdan i alakohdassa tarkoitettu nimeämispäivä: 23.9.2014.”

                        4)

                           ”Ashraf Muhammad Yusuf ’Uthman ’Abd Al-Salam (alias a) Ashraf Muhammad Yusif ’Uthman ’Abd-al-Salam; b) Ashraf Muhammad Yusuf ’Abd-al-Salam; c) Ashraf Muhammad Yusif ’Abd al-Salam; d) Khattab; e) Ibn al-Khattab). Syntynyt vuonna 1984 Irakissa. Jordanian kansalainen. Passin nro: a) K048787 (Jordanian passi); b) 486298 (Jordanian passi). Henkilötunnus: 28440000526 (Qatarin kansallinen henkilöllisyystodistus). Osoite: Syyrian arabitasavalta (tilanne joulukuussa 2014). 2 a artiklan 4 kohdan b alakohdassa tarkoitettu nimeämispäivä: 23.1.2015.”

                        korvataan seuraavasti:
                        ”Ashraf Muhammad Yusuf ’Uthman ’Abd Al-Salam (alkuperäinen kirjoitustapa: اشرف محمد يوسف عثمان عبد السلام) (hyvälaatuinen alias: a) Ashraf Muhammad Yusif ’Uthman ’Abd-al-Salam; b) Ashraf Muhammad Yusuf ’Abd-al-Salam; c) Ashraf Muhammad Yusif ’Abd al-Salam; huonolaatuinen alias: a) Khattab; b) Ibn al-Khattab). Syntynyt vuonna 1984. Syntymäpaikka: Irak. Jordanian kansalainen. Passin nro: a) K048787 (Jordanian passin numero); b) 486298 (Jordanian passin numero). Osoite: Syyrian arabitasavalta (tilanne joulukuusta 2014 alkaen). 7 d artiklan 2 kohdan i alakohdassa tarkoitettu nimeämispäivä: 23.1.2015.”

                        5)

                           ”Ibrahim ’Isa Hajji Muhammad Al-Bakr (alias a) Ibrahim ’Issa Haji Muhammad al-Bakar; b) Ibrahim ’Isa Haji al-Bakr; c) Ibrahim Issa Hijji Mohd Albaker; d) Ibrahim Issa Hijji Muhammad al-Baker; e) Ibrahim ’Issa al-Bakar; f) Ibrahim al-Bakr; g) Abu-Khalil). Syntynyt 12.7.1977 Qatarissa. Qatarin kansalainen. Passin nro: 01016646 (Qatarin passi). 2 a artiklan 4 kohdan b alakohdassa tarkoitettu nimeämispäivä: 23.1.2015.”

                        korvataan seuraavasti:
                        ”Ibrahim ’Isa Hajji Muhammad Al-Bakr (alkuperäinen kirjoitustapa: ابراهیم عیسی حاجي محمد البکر) (hyvälaatuinen alias: a) Ibrahim ’Issa Haji Muhammad al-Bakar; b) Ibrahim ’Isa Haji al-Bakr; c) Ibrahim Issa Hijji Mohd Albaker; d) Ibrahim Issa Hijji Muhammad al-Baker; e) Ibrahim ’Issa al-Bakar; f) Ibrahim al-Bakr; huonolaatuinen alias: Abu-Khalil). Syntymäaika: 12.7.1977. Syntymäpaikka: Qatar. Qatarin kansalainen. Passin nro: 01016646 (Qatarin passi, jonka voimassaolo päättyi 11.1.2017). Henkilötunnus: 27763401255 (Qatar). 7 d artiklan 2 kohdan i alakohdassa tarkoitettu nimeämispäivä: 23.1.2015.”

                        6)

                           ’”Abd Al-Malik Muhammad Yusuf ’Uthman ’Abd Al-Salam (alias a) ’Abd al-Malik Muhammad Yusif ’Abd-al-Salam; b) ’Umar al-Qatari; c) ’Umar al-Tayyar). Syntynyt 13.7.1989. Jordanian kansalainen. Passin nro: K475336 (Jordanian passi, joka on myönnetty 31.8.2009 ja jonka voimassaolo päättyi 30.8.2014). Henkilötunnus: 28940000602 (Qatarin kansallinen henkilöllisyystodistus). 2 a artiklan 4 kohdan b alakohdassa tarkoitettu nimeämispäivä: 23.1.2015.”

                        korvataan seuraavasti:
                        ’”Abd Al-Malik Muhammad Yusuf ’Uthman ’Abd Al-Salam (alkuperäinen kirjoitustapa: عبدالملك محمد يوسف عثمان عبد السلام) (hyvälaatuinen alias: a) ’Abd al-Malik Muhammad Yusif ’Abd-al-Salam; huonolaatuinen alias: a) ’Umar al-Qatari; b) ’Umar al-Tayyar). Syntymäaika: 13.7.1989. Jordanian kansalainen. Passin nro: K475336 (Jordanian passi, myönnetty 31.8.2009 ja voimassaolo päättyi 30.8.2014). 7 d artiklan 2 kohdan i alakohdassa tarkoitettu nimeämispäivä: 23.1.2015.”

                        7)

                           ”Abd Al-Latif Bin Abdallah Salih Muhammad Al-Kawari (alias a) Abd-al-Latif Abdallah Salih al-Kawari, b) Abd-al-Latif Abdallah Salih al-Kuwari, c) Abd-al-Latif Abdallah al-Kawwari, d) Abd-al-Latif Abdallah al-Kawari, e) Abu Ali al-Kawari). Syntynyt 28.9.1973. Qatarin kansalainen. Passin nro: a) Qatarin passin numero 01020802, b) 20.5.2007 myönnetyn Qatarin passin numero 00754833, c) 28.7.2001 myönnetyn Qatarin passin numero 00490327. Henkilötunnus: Qatarin henkilöllisyystodistuksen numero 27363400684. Osoite: Al-Laqtah, Qatar. 2 a artiklan 4 kohdan b alakohdassa tarkoitettu nimeämispäivä: 21.9.2015.”

                        korvataan seuraavasti:
                        ”Abd Al-Latif Bin Abdallah Salih Muhammad Al-Kawari (alkuperäinen kirjoitustapa: عبداللطیف بن عبدلله صالح محمد الكواري) (hyvälaatuinen alias: a) Abd-al-Latif Abdallah Salih al-Kawari; b) Abd-al-Latif Abdallah Salih al-Kuwari; c) Abd-al-Latif Abdallah al-Kawwari; d) Abd-al-Latif Abdallah al-Kawari, (e) Abu Ali al-Kawari). Syntymäaika: 28.9.1973. Qatarin kansalainen. Passin nro: a) 01020802 (Qatarin passin numero); b) 00754833 (Qatarin passi, joka on 20.5.2007); c) 00490327 (Qatarin passi, joka on myönnetty 28.7.2001); d) 01538029 (Qatarin passi, jonka voimassaolo päättyy 14.3.2025). Kansallinen henkilötunnus: 27363400684 (Qatar). Osoite: Al Kharaitiyat, Qatar. 7 d artiklan 2 kohdan i alakohdassa tarkoitettu nimeämispäivä: 21.9.2015.”

                        8)

                           ”Sa’d Bin Sa’d Muhammad Shariyan Al-Ka’bi (alias a) Sa’d bin Sa’d Muhammad Shiryan al-Ka’bi; b) Sa’d Muhammad Shiryan al-Ka’bi; c) Sa’d al-Sharyan al-Ka’bi; d) Abu Haza’; e) Abu Hazza’; f) Umar al-Afghani; g) Abu Sa’d; h) Abu Suad. Syntynyt 15.2.1972. Qatarin kansalainen. Passin nro: Qatarin passin numero 00966737. 2 a artiklan 4 kohdan b alakohdassa tarkoitettu nimeämispäivä: 21.9.2015.”

                        korvataan seuraavasti:
                        ”Sa’d Bin Sa’d Muhammad Shariyan Al-Ka’bi (alkuperäinen kirjoitustapa: سعد بن سعد محمد شریان الكعبي) (hyvälaatuinen alias: a) Sa’d bin Sa’d Muhammad Shiryan al-Ka’bi; b) Sa’d Muhammad Shiryan al-Ka’bi; c) Sa’d al-Sharyan al-Ka’bi; huonolaatuinen alias: a) Abu Haza’; b) Abu Hazza’; c) Umar al-Afghani; d) Abu Sa’d; e) Abu Suad). Syntymäaika: 15.2.1972. Qatarin kansalainen. Passin nro: 00966737 (Qatarin passi, jonka voimassaolo päättyi 16.2.2016). Kansallinen henkilötunnus: 27263401275 (Qatar). Osoite: Umm Salal, Qatar. 7 d artiklan 2 kohdan i alakohdassa tarkoitettu nimeämispäivä: 21.9.2015.”


title: Komission täytäntöönpanoasetus (EU) 2021/550, annettu 26 päivänä maaliskuuta 2021, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Radicchio Rosso di Treviso” (SMM))

text:
                  31.3.2021

                  FI

                  Euroopan unionin virallinen lehti

                  L 111/1

         KOMISSION TÄYTÄNTÖÖNPANOASETUS (EU) 2021/550,
         annettu 26 päivänä maaliskuuta 2021,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Radicchio Rosso di Treviso” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 1263/96 (2), sellaisena kuin se on muutettuna komission asetuksella (EY) N:o 784/2008 (3), nojalla rekisteröidyn suojatun maantieteellisen merkinnän ”Radicchio Rosso di Treviso” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (4).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Radicchio Rosso di Treviso” (SMM) koskeva eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä maaliskuuta 2021.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EY) N:o 1263/96, annettu 1 päivänä heinäkuuta 1996, asetuksen (ETY) N:o 2081/92 17 artiklassa säädetyn menettelyn mukaisesta maantieteellisten nimien ja alkuperänimitysten rekisteröinnistä annetun asetuksen (EY) N:o 1107/96 liitteen täydentämisestä (EYVL L 163, 2.7.1996, s. 19).

            (3)  Komission asetus (EY) N:o 784/2008, annettu 5 päivänä elokuuta 2008, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suurten muutosten hyväksymisestä (Radicchio Rosso di Treviso (SMM)) (EUVL L 209, 6.8.2008, s. 7).

            (4)  EUVL C 418, 3.12.2020, s. 9.